CELEX: 62019TN0241
Language: fi
Date: 2019-04-10 00:00:00
Title: asia T-241/19: Kanne 10.4.2019 — Espanja v. komissio

3.6.2019   
            
            
               FI
            
            
               Euroopan unionin virallinen lehti
            
            
               C 187/86
            
         
      Kanne 10.4.2019 — Espanja v. komissio
      (asia T-241/19)
      (2019/C 187/93)
      Oikeudenkäyntikieli: espanja
      
         Asianosaiset
      
      
         Kantaja: Espanjan kuningaskunta (asiamies: A. Rubio Gonzáles)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 19.12.2018 annetun komission päätöksen, joka koskee Yhdistyneen kuningaskunnan käyttöön ottamaa, Gibraltarin yhtiöverojärjestelmään liittyvää valtiontukea SA 34914 (2013/C),
               
            
                  —
               
               
                  velvoittaa vastaajana olevan toimielimen korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, jonka mukaan SEUT 107 artiklan 1 kohtaa on rikottu siitä syystä, että alueellista valikoivuutta koskevaa perustetta on sovellettu epäasianmukaisesti.
                  
                              —
                           
                           
                              Tältä osin väitetään, että riidanalaisen päätöksen antoajankohtana komission käytettävissä oli ollut tietoja ja seikkoja, joiden mukaan oli ilmiselvää, että olemassa oli alueelliselta kannalta katsoen valikoiva valtiontuki, minkä olisi pitänyt saada komission ajattelemaan, että tuki oli valikoiva. Sivuuttaessaan aineellista valikoivuutta koskevan perusteen komissio oli tehnyt vääriä päätelmiä, koska olemassa on tai voi olla tuki, joka on riidanalaisessa päätöksessä todellisuudessa yksilöityä tukea suurempi.
                           
                        
            
                  2)
               
               
                  Toinen kanneperuste, jonka mukaan SEUT 296 artiklaa on rikottu siitä syystä, että riidanalainen päätös on muodollinen toimi, jota ei ole perusteltu ja jossa valikoivuuden alaa ei ole asianmukaisesti arvioitu.
                  
                              —
                           
                           
                              Tässä suhteessa väitetään, ettei komissio selittänyt, miksi se ei hyväksynyt Espanjan kuningaskunnan menettelyn kuluessa alueellisesta valikoivuudesta esittämiä perusteluja. Riidanalaista päätöstä ei ole perusteltu aineellisesti, ja tästä on seurannut, että yhteisöjen ensimmäisen oikeusasteen 18.12.2008 antamassa tuomiossa Government of Gibraltar v. komissio (T-211/04 ja T-215/04, EU:T:2008:595) esitettyä tulkintaa on sovellettu virheellisesti. Sen jälkeen kun unionin tuomioistuin kumosi kyseisen tuomion (tuomio 15.11.2011, komissio ja Espanja v. Government of Gibraltar ja Yhdistynyt kuningaskunta, C-106/09 P ja C-107/09 P, EU:C:2011:732), 30.[3.] 2004 annetusta komission päätöksestä 2005/261/EY ilmenevä arviointiperuste palautettiin entiselleen, mutta kyseistä muutosta ei perusteltu.